b"\n_START_ARTICLE_\nChueca\n_START_PARAGRAPH_\nChueca er et kvarter i Spaniens hovedstad Madrid._NEWLINE_Kvarteret har sit navn efter en arkitekt der fik lov at tegne hele kvarteret da det skulle anl\xc3\xa6gges. Senere hen er der naturligvis sket v\xc3\xa6sentlige forandringere i bebyggelsen._NEWLINE_Kvarteret var i 1980'erne sammen med nabokvarteret Malasa\xc3\xb1a centrum for den s\xc3\xa5kaldte madrilenske Movida \xe2\x80\x93 Spaniens punkbev\xc3\xa6gelse. Det er blandt andet i denne bev\xc3\xa6gelse den nu veletablerede spanske filmskaber Pedro Almod\xc3\xb3var har sit udspring. Op gennem 1990'erne blev kvarteret stadig mere dekadent med tilstr\xc3\xb8mning af mange narkomaner og blev et udpr\xc3\xa6get kriminelt omr\xc3\xa5de. I de seneste \xc3\xa5r er kvarteret dog blomstret op som et sted, hvor is\xc3\xa6r unge og homoseksuelle m\xc3\xb8des med barer og diskoteker."